google/wiki40b huggingface dataset:
Ketil Vea

Virke

Etter en tid i utenriksfart tok Vea lærerutdanning ved Nesna Lærerhøgskole (1954), underviste i Harstad og ved Nesna Lærerskole (1959–1971). Han var lektor ved Musikkonservatoriet (1971–1973), daglig leder for Nordnorsk Musikkråd (1974–1978), lektor Nesna Lærerhøgskole (1978–1985), rektor ved Nordnorsk Musikkonservatorium i Tromsø (1985–1989), lærer ved Toneheim folkehøgskole på Hamar (1990–1996) og festspillkomponist (1992). Vea komponerte en lang rekke verker for kor og orkester, strykeorkester, janitsjarmusikk og kammermusikk. Mange av disse har vært utgitt på LP og CD. Vea drev også eget bokforlag, Veanova, på Gjøvik der han var bosatt.
Som nordnorsk komponist hadde han også større nærhet til den samiske kulturarv. Flere av hans titler vitner om dette, f.eks. Stallogargo og Jiedna. I Konsert for fløyte, resitasjon og orkester hentet han inspirasjon fra et annet urfolk: Teksten er hentet fra Indianerbrevet (indianerhøvdingen Sealths brev til president Franklin Pierce i 1855).
Grenselandet har også en annen dimensjon. Ketil Vea tok i sine komposisjoner utgangspunkt i det miljø han befant seg i. I Nord-Norge besto det vesentlig av en stor gruppe amatørmusikere og en del profesjonelle solister og kammerensembler. Mange av hans verker er derfor skrevet for amatører, men også ofte med tanke på profesjonell medvirkning. Han har f.eks. en rekke konserter for profesjonelle solister og amatørorkester.
Blant hans verker fra de senere årene er det flere store komposisjoner som Konsert for trompet og orkester, Konsert for klarinett og orkester og Meet my orchestra. Komposisjonene har et romantisk uttrykk, der Vea imidlertid også fritt bruker forskjellige stilistiske elementer, fra impresjonistisk klangmateriale til ekspresjonistisk og modernistisk aleatorikk.
Ketil Vea var en nestor innen norsk musikkpedagogikk. Han har undervist på alle nivåer, men har kanskje spesielt satt spor etter seg innen norsk lærerutdanning og ved musikkonservatoriene. Han har bl.a. vært rektor ved Nord-Norsk Musikkonservatorium i Tromsø. Hans mange lærebøker er i flittig bruk i norsk musikkundervisning. Han mottok i 1983 Lindemanprisen for sitt pedagogiske virke. Samme år mottok han Nordland Fylkes Kulturpris og Petter Dass-prisen for sin organisatoriske og kompositoriske virksomhet tilknyttet landsdelen. I 1992 var han festspillkomponist ved Festspillene i Nord-Norge.
I 2007 ble Vea tildelt Kongens fortjenstmedalje i gull.
Morten Spangsberg

Morten Spangsberg (russisk: Мартын Петрович Шпанберг; Martin Petrovitsj Spangberg, trolig født ca. 1690 (eller 1698) i Jerne ved Esbjerg,
død 26. september 1761 i Kronstadt i Russland) var en oppdagelsesreisende i den russiske tsars tjeneste. 
Sikker viten om ham ses først fra november 1720, da han lot seg verve til løytnant av 4. grad i tsar Peter den stores russiske flåte. Han hadde ry for å være brutal, stortalende og grådig, talte dårlig russisk og gjorde lite for å lære det. Som nestkommanderende deltok han i Vitus Berings to ekspedisjoner til Kamtsjatka, hvor han utviste en stor grusomhet overfor de innfødte, som ble benyttet til alt slags forberedende arbeide. 
I den første ekspedisjon fra 1725-30, drev ekspedisjonsskipet rundt i det vi idag kjenner som Beringstredet, hvor tåken forhindret mannskapet i å utrede hvorvidt Sibir var landfast med Nord-Amerika eller ei. I den andre ekspedisjon fra 1733-43 kartla Spangsberg Kurilene, og gjennomførte de første besøk i Japan nordfra.
Det er oppstilt en statue, utformet av Bjørn Nordahl, i Esbjerg av Spangsberg, hvor han skuer ut over havnen.
Río Tonjibe

Río Tonjibe (maleku: Tójifá; også kalt Tojíbar og Caño del Sol på spansk) er ei bielv til Río Frío i det nordlige Costa Rica som har sitt opphav rett utafor byen San Rafael i kantonen Guatuso, hvor Río Frío deler seg i en rekke mindre elver. Tonjibe renner gjennom reservatet til den indianske folkegruppa maleku, og alle de tre landsbyene (palenquene) i reservatet, El Sol, Margarita og Tonjibe, ligger langs elva. Den er derfor viktig i malekuenes religion og tradisjoner. Guden Quémo sies å holde til i enden av elva. Elva Tonjibe har også gitt navn til den ene av landsbyene.
Gael García Bernal

Biografi

Skuespillerkarrieren hans begynte som barn, da han jobbet med foreldrene sine i forskjellige teateroppsetninger. Foreldrene hans heter Patricia Bernal og José Angel García. Sistnevnte er den biologiske faren hans, men Gael anser stefaren Sergio Yasbek som sin far. Han har to søsken, Tamara og Darío.
Hans første rolle var som Jesusbarnet da Gael var kun 9 måneder gammel. I 1992, da Gael var 14 år gammel, hadde han hovedrollen i en såpeopera som het «El Abuelo Y Yo». Han studerte skuespill i London på The Central School of Speech and Drama. Han var den første meksikaneren som studerte på denne skolen.
«Amores Perros» fra 2000 var hans første store spillefilm, oppfulgt i 2001 av «Y Tu Mamá También», der han spilte Julio. Diego Luna spilte også i filmen. Han spilte revolusjonær Che Guevara i «Diarios De Motocicleta». Det samme året spilte han i filmen «La Mala Educación». Den var den første filmen som ble vist på filmfestivalen i Cannes.
Berg kommune (Sverige)

Samisk språk

Samisk har status som offisielt minoritetsspråk i kommunen og Berg kommune inngår i forvaltningsområdet for samisk språk i Sverige.
Negevørkenen

Geografi

Negevørkenen dekker over 13 000 km², eller 66 % av Israel. Den utgjør en omvendt trekant hvor vestsiden er ørkenen på Sinaihalvøya og østsiden er Arabahdalen.
Negevørkenen har mange interessante kulturelle og geologiske særtrekk. Blant de siste er tre enorme kraterlignende erosjonsringer, eller machteshim, som er enestående for regionen: Ramonkrateret, ha-Machtesh ha-Gadol («Store Machtesh»), og ha-Machtesh ha-Katan («Lille Machtesh»).
Negevørkenen kan deles inn i fem forskjellige økologiske regioner:

Nord-Negev

Nord-Negev, eller middelhavssonen, har årsnedbør på 300 mm og har ganske fruktbart jordsmonn.

Vest-Negev

Vest-Negev har årsnedbør på 250 mm, med lett og delvis sandholdig jordsmonn. Sanddyner kan bli opptil 30 meter høye her.

Det Sentrale Negev

Her finner man byen Beer Sheva. Det sentrale Negev har årsnedbør på 200 mm og ugjennomtrengelig jordsmonn, noe som medfører minimal gjennomtrenging av vann med derav følgende større jorderosjon og vannavrenning.

Høyplatået

Høyplatåområdet Ramat Hanegev ligger mellom 350 og 550 meter over havet med ekstreme temperaturer om sommeren og vinteren. Området har 100 mm årsnedbør, med dårlig og delvis saltholdig jordsmonn.

Arabahdalen

Arabahdalen langs grensen til Jordan er 180 kilometer lang, fra Eilat i sør til Dødehavet i nord. Arabahdalen er svært tørr med knapt 50 mm nedbør pr. år. Dalen har dårlig jordsmonn, hvor lite kan vokse uten irrigasjon og spesielle jordtilsetninger.

Geologi

I motsetning til den vanlige oppfatningen av ørken så er ikke Negev dekket med sand. Den er snarere sammensatt av brune, steinete, støvete fjell gjennomskåret av wadier (tørre elveleier som livner til etter regn) og dype kratere. Området var faktisk en gang bunnen av et forhistorisk hav, og skall fra havsnegler finnes ennå spredd ut over bakken her.

Klima

Hele Negevregionen er svært tørr, i og med sin beliggenhet øst for Sahara (i motsetning til Middelhavet som ligger vest for mesteparten av det øvrige Israel), og har ekstreme temperaturer på grunn av sin beliggenhet på 31 grader nord.

Arkeologi

Foruten naturens herligheter har Negev et stort antall arkeologiske steder, som anskueliggjør den rike historien til dette møtepunktet for handelstrafikk mellom Asia, Afrika og Europa.

Negev i dag

I dag er Negev hjemsted for rundt 379 000 jøder og cirka 175 000 beduiner. Regionens største by og administrative senter er Beer Sheva, som ligger nord i området (befolkningstall ca. 200 000). I sørenden av Negev ligger Akababukten og turistbyen Eilat. Blant andre byer er Dimona, Arad, Mitzpe Ramon. I tillegg finnes et antall mindre beduinbyer som Rahat og Tel Sheva. Det er også flere kibbutz-bosetninger, blant andre Revivim og Sde Boker.  Den sistnevnte ble grunnlagt av Israels første statsminister David Ben-Gurion og ble hans hjem etter at han trakk seg tilbake fra politikken.
Beliggende i Negevørkenen er også Ben-Gurion-universitetet. Her finner man blant annet Jacob Blausteins institutt for ørkenforskning og Albert Katz' internasjonale skole for ørkenstudier, som begge ligger på Midreshet Ben-Gurion campus like ved Sde Boker.
Mother (videospill)

Earthbound Beginnings

En Vitrual Console versjon av spillet til Wii U ble annonsert under Nintendo World Championships 2015. Denne versjonen kom ut i samme dag den var annonsert. Før denne tiden var det ikke mulig å spille originalspillet på en lovlig måte.
Splinten av troldspeilet

Splinten av troldspeilet er en novellesamling av den norske forfatteren Sigrid Undset, utgitt i 1917 av H. Aschehoug & Co. 
Boken består bare av to lange noveller, kalt Fru Hjelde og Fru Waage, som like gjerne kan kalles kortromaner.
Begge fortellingene sentrerer rundt kvinner som står bundet i hverdagslivets ensformige rutiner, der konflikten mellom husmorlivet og de inderlige ønsker om, og lengsler etter, personlig utfoldelse hele tiden må holdes tilbake. I likhet med Undsets debutroman,  Fru Marta Oulie, utspilles disse to fortellingene som trekanthistorier.
Jul med Hans Petter og Ellen

Jul med Hans Petter og Ellen er et musikkalbum med Hans Petter Hansen og Ellen Nikolaysen, utgitt i 1977.
Luvddiidčohkka

Luvddiidčohkka er et fjell i Kautokeino kommune i Finnmark fylke i Norge. Det har en høyde på 638 meter over havet.
Det tredje nordligste punktet på Struves meridianbue, som står oppført på UNESCOs verdensarvliste, befinner seg på Luvddiidčohkka.
Checker Taxi

Checker Taxi var et amerikansk drosjeselskap. Det benyttet Checker Marathon-biler, bygget av Checker Motors Corporation i Kalamazoo i Michigan. Både Checker Taxi og dets morselskap Checker Motors Corporation var eiet av Morris Markin.
Rudolf Carnap

Bakgrunn

Paul Rudolf Carnap var sønn av dypt religiøse og tolerante foreldre. Hans far, Johannes S. Carnap, som kom fra en fattig veverfamilie, hadde kommet til velstand som innehaver av et veveri. Carnaps mor, Anna Carnap, var datter av pedagogen Friedrich Wilhelm Dörpfeld. Carnaps fødehus, den såkalte Villa Carnap, ligger i Ronsdorf (nå en bydel i Wuppertal) i gaten In der Krim.
Etter farens død i 1898 flyttet familien til Barmen, som senere også er blitt en bydel i Wuppertal. Der gikk den unge Carnap på det humanistiske gymnasium. Familien flyttet igjen, og i 1909 tok Carnap sitt abitur ved et gymnasium i Jena.
Som 14-åring lærte Carnap seg esperanto, og deltok i 1908 i verdens-esperanto-kongressen. Han var ivrig bruker og talsmann for esperanto. 
Deretter studerte Carnap fra 1910 til 1914 matematikk, fysikk og filosofi i Jena (blant annet under Gottlob Frege) og i Freiburg. Ved utbruddet av første verdenskrig ble han tysk soldat. Etter krigen gjenopptok han filosofistudiene.

Karriere

Han tok doktorgrad i 1921 med arbeidet Der Raum for nykantianeren Bruno Bauch. I 1926 habiliterte han med sitt første hovedverk Der logische Aufbau der Welt ved Universitetet i Wien, der han så virket som privatdosent og ble et ledende medlem av Wienerkretsen. Han var gift med Elisabeth Carnap (kalt Eli, født 1895). Fra 1931 til 1935 hadde Carnap et ekstraordinært professorat for naturfilosofi ved Deutsche Universität Prag.
I 1936 emigrerte han med assistanse fra Charles W. Morris og Willard Van Orman Quine til USA, der han først underviste ved University of Chicago. I 1941 ble han amerikansk statsborger. Fra 1952 til 1954 var han professor ved Princeton University, før han i 1954 ble kalt til University of California, Los Angeles  Der underviste han til han gikk av med pensjon i 1961.

Filosofi

For Carnap bestod filosofiens oppgave i den logiske analyse av (vitenskaps)sproget, hvorved han var en av de første teoretikere til å nyttiggjøre de banebrytende logiske arbeider utført av Gottlob Frege, Bertrand Russell og Alfred North Whitehead om erkjennelses- og vitenskapsteoretiske spørsmål.
Inspirert av Bertrand Russells logiske konstruksjoner forfattet Carnap i 1928 Der logische Aufbau der Welt (Verdens logiske oppbygning). Carnap argumenterer for, under innflytelse av den såkalte gestaltpsykologi, at det umiddelbart gitte er en helhet av hva han kalte elementæropplevelser. Ser man for eksempel på et maleri, så ser man ikke bare maleriet, men man føler også sin tyngde, hører lyder omkring seg og føler temperaturen. Denne helhet er en elementæropplevelse. De forskjellige deler i opplevelsen når man ikke frem til ved å dele opp helheten; i stedet sammenligner man elementæropplevelser, kvasianalyse.
I denne kvasianalyse kommer man til likhetserindringer hvor man oppdager hvilket forhold som finnes mellom to elementæropplevelser. Man sorterer elementæropplevelser i likhetskretser. Alle begreper skulle nå kunne defineres ved hjelp av likhetserindring.
Gertrud av Helfta

Bakgrunn

Gertrud stammet sannsynligvis fra Thüringen. Hun ble allerede i den tidlige alder av fem år gitt av foreldrene til nobbeklosteret i Helfta ved Eisleben for å bli oppfostret der. Da hun var nådd den kanoniske alder fikk hun tre inn i novisiatet.

Nonne

Ledelsen av hennes utdannelse og formasjon hadde abbedissen Gertrud av Hackeborn (storesøsteren til Mechthilde av Hackeborn). Klosteret fulgte den cistercieniske tradisjon. Under hennes ledelse viet hun seg til ivrige studier. Det ble overordentlig grundige teologiske og humanvitenskapelige studer, særlig i artes liberales. Helfta hadde et umerket klosterbibliotek som ble pleiet og komplettert av abbedissen. Hun var åpenbart en intellektuell begavelse. På teologiens og fromhetsens område var Bernhard av Clairvaux' verker meget viktige i Helfta-klosteret.
Gertrud av Helfta fikk en Kristusvisjon i 1281, og etter den ville hun utelukkende beskjeftige seg med Bibelen og kirkefedrenes skrifter. Fra denne tid levde Gertrud et fromhetsliv preget av en inderlig Kristusmystikk, særlig rettet mot Jesu hellige hjerte. 
I hennes berømte skrift Legatus divinæ pietatis («Den gudommelige nådes sendebud»), påbegynt i 1290, er nedtegnet hennes religiøse erfaringer. Også en samling bønner og betraktninger av henne er bevart. 
Hennes verker røper en grundig forståelse av samtidens teologiske litteratur og av eldre kilder, med forfattere som blant annet Augustin av Hippo, Gregor den store, Beda Venerabilis, Bernhard av Clairvaux, Hugo av St. Viktor, Albertus Magnus, Thomas av Aquino og Dionysius Areopagita, Richard av St. Viktor og Wilhelm av Saint-Thierry.
Gertrud ble kanonisert i 1677.
Volleyball under Stillehavslekene 1979

Volleyball under Stillehavslekene 1979. Volleyball var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var sjette gangen som volleyball var med på programmet i stillehavslekene. Det var to turneringer, en for menn og en for kvinner.
Salade niçoise

Salade niçoise er en salat av tomater, tunfisk, hardkokte egg, Niçoise-oliven og ansjos, med en vinaigrette. Den serveres enten på en asjett, tallerken eller i en dyp skål, med eller uten en seng av salat. Fersk eller hermetisk tunfisk kan brukes.
Salaten kan inneholde rå paprika, sjalottløk, artisjokkhjerter og andre rå grønnsaker i sesong, men skal i henhold til de fleste oppskrifter ikke ha kokte grønnsaker, bortsett fra grønne bønner og poteter, som serveres i varianter av salade niçoise rundt om i verden.
Dioritt

Hvit granitt

Den hvite granitten er ikke en granitt, men en dioritt, eller mer korrekt en kvartsdioritt. Den inneholder mye kvarts (SiO₂ ), svært mye for å være en dioritt. Hvitfargen kommer av at dioritten nesten ikke inneholder biotitt.
Den går under handelsnavnet hvit granitt eller lys granitt men også trondhjemitt, og finnes ved Støren og Tolga. I Sogn er det også et brudd som tar ut denne bergarten. Det har fått navn etter byen Trondheim, men typeområdet er egentlig fra Støren, rundt 50 km sør for byen.
Thoughts in Lyrics

Thoughts in Lyrics er et demo-album med Trivial Act, utgitt i 2001.
Sem kirke

Historie

Dagens kirke ble opprinnelig bygd omkring 1100 ved den gamle Sem kongsgård. Sannsynligvis var en kirke av tre da allerede oppført her, kanskje som en av landets aller første. Før reformasjonen var kirken viet til St. Olav.
I Borgartingsloven fra midten av 1100-tallet nevnes Sem kirke som en av seks fylkeskirker i Viken, kystlandet på begge sider av Oslofjorden.
Det skal ifølge sagaen Ågrip ha vært i denne kirken kong Harald Gille bar jernbyrd for å bevise sin farsætt rundt 1125.
Historiker P. A. Munch mente også at det var i Sem kirke at baglerkongen Erling Steinvegg bar jernbyrd for sin kongsrett i 1204.

Arkitektur og inventar

Kirken er omarbeidet og utbygd flere ganger, men har likevel bevart sitt middelalderpreg. Den opprinnelige kirken bestod av bare kor og skip. Våpenhuset, sakristiene, takrytteren og gravkapellet er senere tilbygg.  
På utsiden av korets sydvegg er det relieffer med motiver fra dyrekretsen og Æsops fabler.
Inne i kirken er det både et krusifiks og fire skulpturer fra senmiddelalderen. Prekestolen er fra 1592.
Inntil kirken mot øst er det bygd et lite gravkapell for den wedelske familie ved Jarlsberg hovedgård.

Fotografier

{

| |
|}
Bedriftsidrett

Bedriftsidrett er organisert sportsaktivitet innen bedrifter, yrkesgrupper, fagforeninger og offentlige etater. Organiseringen er et alternativ til tilbud gjennom nasjonale idrettsforbund og deres særforbund. Bedriftsidrett omfatter de fleste idretter, og det arrangeres konkurranser idrettsutøvere organisert utenfor bedriftsidretten ikke har anledning til å delta. Innen en rekke ordinære idrettsarrangementer er det åpnet for bedriftsidrettsutøvere i egne klasser, eksempelvis i Holmenkollstafetten.
Den mest grunnleggende oppgaven til bedriftsidretten likevel å legge til rette for økt aktivitet innen trim, mosjon og konkurranser blant grupper som til vanlig har liten kontakt med den ordinære idrettsbevegelsen. Slike aktiviteter kan være egne bedriftsserier innen populære lagidretter som fotball, håndball og bandy, men vel så sentralt er aktivisering, helse og trivsel, gjennom arrangementer som familiemosjon, pensjonistmosjon, pausegymnastikk og idrettsmerkeprøver.

Bedriftsidrett i Norge

I Norge er bedriftsidrett organisert under Norges Bedriftsidrettsforbund (NBIF), som er det tredje største særforbundet under Norges idrettsforbund og olympiske og paralympiske komité (NIF).

Historie

Tidlig på 1900-tallet var fagbevegelsen opptatt av å koble idrett og friluftsliv til bedriftene, og egne arbeideridrettsforeninger ble dannet. Arbeidernes Idrettsforbund, stiftet i 1924, hadde bedriftsidretten som prioritert oppgave, og det opprettet et eget bedriftsidrettsutvalg 1931 som skulle arbeide med utvikling. Etter idrettssamlingen i 1940 ble  bedriftsidretten etablert som et utvalg under Norges Idrettsforbund (NIF). I 1957 ble Norges Mosjons- og Bedriftsidrettsforbund (NMBF) stiftet. Handikapidrett ble fra 1950-tallet administrert av et utvalg i bedriftsidrettsforbundet frem til Norges Handicapidrettsforbund ble eget særforbund i NIF 1971. Også idrett blant sjømenn er en form for bedriftsidrett som tidligere var organisert gjennom den statlige velferdstjenesten for handelsflåten.
Aussenalster

Außenalster (norsk: «ytre Alster») er en av to kunstige innsjøer innenfor bygrensene til Hamburg i Tyskland, og som er dannet av elven Alster. Den andre innsjøen kalles Binnenalster. Außenalster har et areal på 1,6 km².
«Ytre» refererer her til de gamle bymurene i Hamburg. Außenalster var delen av innsjøen som var på «utsiden» av bymurene. I dag eksisterer ikke lenger bymurene, og i stedet går to bil- og togbruer, Lombardbrücke og Kennedybrücke, over elva. 
Außenalster brukes av innbyggerne i Hamburg for rekreasjon, som for eksempel seiling og roing. Nesten hele bredden av Außenalster er offentlig. Bredden varierer fra smale stiper med grønn mark til store offentlige parker (for eksempel Alstervorland). Det er svært populært å jogge rundt innsjøen (ca 7 km).
Parlamentsvalget i Belgia 1857

Parlamentsvalget ble avholdt i Belgia i 1857. I valget til representantkammeret var resultatet seier for det Liberale parti, som vant 70 av 108 seter. Valgdeltagelsen var på 85,0%, men bare 90 543 personer (2% av landets befolkning) hadde stemmerett.
Bergen Lydstudio

Bergen Lydstudio er et norsk platestudio startet i Bergen i 1976 av brødrene Ove og Trygve Thue og den første produksjonen var Brødrene Thue's andre LP-plate Friday Night, utgitt samme år. Etterhvert ble studioet meget etterspurt og i årene som kom ble plater med The Aller Værste, Knutsen & Ludvigsen, Nurk Twins, Stavangerensemblet, Rune Larsen og Jan Eggum. I 1999 måtte platestudioet flyttes i hui og hast før det gamle gulvet på Kong Oscarsgate 10 begynte å gi etter. Et nytt Bergen Lydstudio ble startet og er i dag er drevet av bl.a. Dag Erik Nygaard og Yngve Andersen. Imidlertid startet Trygve Thue et nytt platestudio i hobbykjelleren som heter Trygve Thue Lydstudio.
Christian Kjetil Haug

Landslaget

20. november 2018 fikk han sin første U21-landskamp for Norge mot Tyrkia.
Salvador (film)

Handling

Den sjuskete fotografen Richard Boyle (James Woods) sliter med det meste. Han har økonomiske problemer, kona reiser fra ham, og ingen vil ansette ham som fotograf. Med egne penger og kameraten Dr. Rock (James Belushi) reiser han til konfliktfylte El Salvador for å treffe sin eks-kjæreste og å tjene noen kroner på bildene han tar. Den politiske situasjonen er ekstremt betent, og Richard blir snart revet med. Han treffer en annen krigsjournalist (John Savage) og sammen drar de rundt for å dekke krigshandlingene. De klarer å ta noen enestående bilder der de militære bomber sivile innbyggere. Men i angrepet blir John drept, og Richard får bildene for å dra hjem og vise dem for hele verden. Hjemreisen blir imidlertid meget vanskelig.
Fornuft og følelser (film)

Handling

De tre søstrene Elinor (Emma Thompson), Marianne (Kate Winslet) og Margaret (Myriam François) raser fra himmel til helvete når faren dør. Faren var en rik godseier, men på grunn av tradisjon går alle eiendelene til farens sønn fra hans første ekteskap. Søstrene står plutselig uten penger og eiendommer, noe som byr på problemer i et samfunn som legger mer vekt på status enn menneskelige følelser. Elinor er fast innstilt på å inngå et fornuftsekteskap slik at familien kan overleve, men hun forelsker seg likevel i en mann hun tilsynelatende aldri kan få. Marianne blåser i alle samfunnsnormer og følger hjertet sitt.